5.5.2010 Euroopan unionin virallinen lehti L 112/1 (Muut kuin lainsäätämisjärjestyksessä hyväksyttävät säädökset) ASETUKSET KOMISSION ASETUS (EU) N:o 379/2010, annettu 4 päivänä toukokuuta 2010, tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden I, II ja III muuttamisesta EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (') ja erityisesti sen 19 artiklan, sekä katsoo seuraavaa: (1) — Tiettyjen kolmansista maista peräisin olevien tekstiilituot- teiden tuontia koskevat yhteiset menettelyt olisi saatet- tava ajan tasalle viimeaikaisen kehityksen huomioon ot- tamiseksi. (2) — Tekstiilituotteiden kauppaa koskevan Euroopan yhteisön ja Uzbekistanin tasavallan kahdenvälisen sopimuksen voi- massaolo päättyi 31 päivänä joulukuuta 2004. Jotta tekstiili- ja vaatetusala voidaan sisällyttää kumppanuus- ja yhteistyösopimuksen soveltamisalaan, olisi käytössä oleva seurantajärjestelmä lakkautettava. (3) — Sen vuoksi asetusta (ETY) N:o 3030/93 olisi muutettava. (4) — Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomi- tean lausunnon mukaiset, ON HYVÄKSYNYT TÄMÄN ASETUKSEN: 1 artikla Muutetaan asetuksen (ETY) N:o 3030/93 liitteet 1, II ja III tämän asetuksen liitteen mukaisesti. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 5 päivästä toukokuuta 2010. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 4 päivänä toukokuuta 2010. (1) EYVL L 275, 8.11.1993, s. 1. Komission puolesta Jose Manuel BARROSO Puheenjohtaja